Public procurement notice: Modification Of A Contract/Concession During Its Term
Published: 2022-05-02
Buyer: Espoon kaupunki
Country: FI
Contract type: Supplies
CPV classification: 33000000

Technical requirements: Lääketieteelliset laitteet, farmaseuttiset valmisteet ja henkilökohtaiseen hygieniaan liittyvät tuotteet
Espoon kaupunki on pyytänyt 13.04.2017 päivätyllä tarjouspyynnöllä tarjouksia avannetarvikkeista sekä suolenhallinta-ja suolentyhjennysjärjestelmistä.
Hankinta oli jaettu kahteen osa-alueeseen ja toimittajia valitaan useita, koska tuotevalikoiman tulee olla riittävän kattava täyttämään asiakkaiden erityistarpeet.
Espoon kaupungin ja B. Braun Medical Oy:n välinen hankintasopimuksen muutos on määräaikainen ja voimassa enintään 31.8.2023 asti.
Julkisista hankinnoista ja käyttöoikeussopimuksista annetun lain (”hankintalaki”) 136 § 2 momentin 2 kohdan mukaan hankintasopimukseen voidaan tehdä muutos ilman uutta hankintamenettelyä, jos alkuperäisen sopimuskumppanin on tarpeen suorittaa lisätöitä tai -palveluja taikka ylimääräisiä tavarantoimituksia, jotka eivät sisältyneet alkuperäiseen sopimukseen, ja jos sopimuskumppanin vaihtaminen ei ole mahdollista taloudellisista tai teknisistä syistä ja aiheuttaisi merkittävää haittaa tai kustannusten merkittävää päällekkäisyyttä hankintayksikölle.
Lisäksi hankintalain 136 § 3 momentissa todetaan, että ”edellä 2 momentin 2 ja 3 kohdassa tarkoitetun muutoksen arvo ei saa olla enemmän kuin 50 prosenttia alkuperäisen sopimuksen arvosta. Jos 2 momentin 2 tai 3 kohdassa tarkoitettuja muutoksia tehdään peräkkäin useampia, arvioidaan jokaista muutosta itsenäisenä. Tällaisten muutosten tavoitteena ei saa olla tämän lain säännösten kiertäminen.”
Espoon kaupunki tekee edellä mainituin perustein aiempaan sopimukseen perustuvan lisähankintaa koskevan sopimusmuutoksen. Sopimusmuutos ei vaikuta sopimuksen yleiseen luonteeseen, eikä sopimusmuutoksen arvo ylitä 50 prosenttia alkuperäisen sopimuksen arvosta.
Espoon kaupungilla on ollut määräaikainen puitejärjestely 2.4.2022 saakka osa-alueen 1 osalta Päätös-osioissa lueteltujen yritysten kanssa sekä määräaikainen sopimus 2.4.2022 saakka osa-alueen 2 kohderyhmien 7, 8, 10 ja 11 osalta Päätös-osiossa lueteltujen yritysten kanssa (Avannetarvikkeet sekä suolenhallinta- ja suolentyhjennysjärjestelmät, 1014/2017). Hankinta on kilpailutettu hankintalain mukaisesti ja pantu täytäntöön Espoon kaupungin Perusturvajohtajan päätöksellä 20.12.2017 § 35/2017 sekä oikaisupäätöksellä 16.2.2018 § 4. Alkuperäisen hankinnan ennakoitu arvo on hankintapäätöksen mukaan ollut 1 846 000,00 € (alv 0%).
Espoon kaupungilla on tarve tehdä lisähankinta sopimuksen kohteena olevista tuotteista ja palveluista. Sopimuskumppanien vaihtaminen ei ole mahdollista taloudellisista ja teknisistä syistä perustuen käynnissä olevaan sosiaali- ja terveydenhuollon uudistukseen, jossa sosiaali- ja terveyspalvelut siirtyvät Espoon kaupungilta Länsi-Uudenmaan hyvinvointialueelle. Sopimuskumppanien vaihtaminen tilanteessa, jossa Espoon kaupungin sosiaali- ja terveyspalveluihin liittyvät tehtävät ovat siirtymässä Länsi-Uudenmaan hyvinvointialueen vastuulle, aiheuttaisi merkittävää haittaa ja kustannusten päällekkäisyyttä hankintayksikölle. Lisäksi pitkäaikaisten valittujen sopimuskumppaneiden toimituskyvyn varmistaminen vaativassa muutostilanteessa on perusedellytys, jotta potilasturvallisuus ei vaarannu.
Muutos ei vaikuta sopimuksen yleiseen luonteeseen, koska sopimustoimittajat ja sopimusehdot pysyvät samoina.
Espoon kaupungilla on tarve tehdä lisähankinta sopimuksen kohteena olevista tuotteista ja palveluista. Sopimuskumppanien vaihtaminen ei ole mahdollista taloudellisista ja teknisistä syistä perustuen käynnissä olevaan sosiaali- ja terveydenhuollon uudistukseen, jossa sosiaali- ja terveyspalvelut siirtyvät Espoon kaupungilta Länsi-Uudenmaan hyvinvointialueelle. Sopimuskumppanien vaihtaminen tilanteessa, jossa Espoon kaupungin sosiaali- ja terveyspalveluihin liittyvät tehtävät ovat siirtymässä Länsi-Uudenmaan hyvinvointialueen vastuulle, aiheuttaisi merkittävää haittaa ja kustannusten päällekkäisyyttä hankintayksikölle. Lisäksi pitkäaikaisten valittujen sopimuskumppaneiden toimituskyvyn varmistaminen vaativassa muutostilanteessa on perusedellytys, jotta potilasturvallisuus ei vaarannu.


Winner: B. Braun Medical Oy